K O R R A L D U S						 

Haapsalu			19. november 2025 nr 1008

Sundvalduse seadmine ja tee osa kohalikuks teeks määramine

Haapsalu Linnavolikogu 30.05.2008 otsusega nr 217 kehtestati Uus-Sadama tn 25, Haapsalu detailplaneering, mis mh näeb ette kruntidele juurdepääsu Uus-Sadama tänava pikenduselt ning sõidu- ja jalgteed on avaliku kasutusega teed.

Detailplaneeringu elluviimisel on Scandium Kodusadam OÜ rajanud katastriüksusele Uus-Sadama tänava pikendusena 360 meetrit sõidu- ja jalgteed ning esitanud linnavalitsusele taotluse antud tee osa avalikku kasutusse andmiseks. 

Eratee avalikku kasutusse määramiseks on tee kasutamise õigus võimalik lahendada sundvalduse seadmisega. Sundvaldus on tee avaliku kasutuse tagamiseks haldusaktiga seatav avalik-õiguslik kitsendus, mille kohta kantakse märge avalikku Piiratud Asjaõiguste Ruumiandmete Infosüsteemi ja kehtib kinnisasja igakordse omaniku suhtes.

Samuti on Haapsalu linna üldplaneeringu kohaselt põhjendatud tee avalikku kasutusse võtmine, kui tee teenindab kahte või enamat aastaringselt kasutuses olevat hoonestatud maaüksust või tegemist on teelõiguga juba osaliselt avalikus kasutuses olevast teest. Vastavalt eeltoodule on sundvalduse seadmine põhjendatud ning puuduvad sundvaldust välistavad asjaolud. Tegemist on olemasoleva teega. Sundvalduse seadmisel jätkub maa kasutamine sarnasel viisil ning see ei muuda kinnisasja senist maakasutust, kuid lisandub igaühe teel liikumise õigus. Tee kasutusala võrra väheneb kinnisasja maamaks. 

Juhindudes kinnisasja avalikes huvides omandamise seaduse § 2 lg 2, § 4 lg 1 p 8, § 39 lg 1, § 39 lg 2, ehitusseadustiku § 92 lg 7, § 94 lg 1, § 94 lg 2, kohaliku omavalitsuse korralduse seaduse § 22 lg 2, Haapsalu Linnavolikogu 28.06.2019 otsuse nr 155 „Volituste andmine“, Haapsalu Linnavolikogu 20.12.2024 otsuse nr 174 „Kohalike teede andmete määramiseks ja teeregistrisse andmete esitamiseks volituste andmine“ ja haldusmenetluse seaduse 
Haapsalu Linnavalitsus 

k o r r a l d a b: 

1.	Seada Haapsalu linna kasuks tähtajatu ja tasuta sundvaldus Haapsalu linnas Uus-Sadama tänav L1 kinnisasjal (kinnistu reg-osa nr 22859550, katastritunnus 18401:001:0673) asuva 3232 m² piirangualaga ja Piiratud Asjaõiguste Ruumiandmete Infosüsteemis (PARI) ruumiandmete tunnusega nr 1011872 Uus-Sadama tänava osa avalikuks kasutamiseks vastavalt piiranguala ruumikujule (lisa 1).

2.	Sundvaldusega tekib käesoleva korralduse punktis 1 nimetatud kinnisasjade igakordsetele omanikele kohustus taluda sundvalduse alal tee ja tee aluse maa avalikku kasutamist Haapsalu linna ja kõikide kolmandate isikute poolt.   

3.	Haapsalu linn tagab käesoleva korralduse punktis 1 nimetatud sundvalduse alal teehoiu (hooldamine, remontimine) ja võtab üle tee omaniku kohustused, õigused ja vastutuse ning kannab kõik omanikukohustuse täitmisega seotud rahalised kohustused.

4.	Määrata kinnisasjal Uus-Sadama tänav L1 (kinnistu reg-osa nr 22859550, katastritunnus 18401:001:0673) asuv, käesoleva korralduse punktis 1 nimetatud Uus-Sadama tänava pikendus kohalikuks teeks ja esitada Transpordiametile tee avalikuks kasutamiseks määratud erateena teeregistrisse kandmiseks järgmiste andmetega: number 1830102, nimi Uus-Sadama tänav, pikkus 360 meetrit, lõigu algus (km) 0.639, lõigu lõpp (km) 0.999.

5.	Korraldus jõustub teatavakstegemisest.

6.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Urmas Sukles								/allkirjastatud digitaalselt/
Linnapea 			
			Erko Kalev
			Linnasekretär